Du afleverer børn, tager på arbejde, henter børnene igen, handler ind, tager hjem. Og gør det hele igen dagen efter.

- Du har en meget struktureret hverdag. Og måske mere end du synes om at tænke på, siger professor ved Økonomisk Institut ved Københavns Universitet, David Dreyer Lassen.

Social Fabric GPS, WIFI, Bluetooth koblet med for eksempel viden fra Facebook, sms og telefon samt studieretninger, klasser og hold har givet Social Fabric et helt unik datasæt. Social Fabric er et tværfagligt projekt, der strækker sig over syv områder - bl.a. antropologi, økonomi og folkesundhed.

Læs også : Forsker til Brinkmann: Modstand mod overvågning er noget pjat

Derfor er du nem at gennemskue, og derfor skal der ikke mere end lidt overvågning af din smartphone til, for at forskere kan danne sig et overblik over dit liv og dine venskaber.

Og det har forskere - heriblandt David Dreyer lassen - gjort i et stort, dansk projekt, Social Fabric.

Overvågning gør os klogere

Forskerne i projektet har fået lov til at overvåge 1000 studerendes smartphones og sidder nu med en unik og detaljeret datasamling, der gavner eksempelvis social- og samfundsvidenskaberne.

Venskaber og netværk påvirker for eksempel din adfærd, hvad du stemmer og din sundhed. David Dreyer Lassen, KØBENHAVNS UNIVERSITET

Formålet med projektet var at undersøge sociale netværk. Og det emne har forskerne fået publiceret en artikel om i det videnskabelige tidsskrift PNAS.

Læs også : Studerende lader sig frivilligt overvåge

Men der er også kommet flere forskningsartikler ud af datasamlingen og endnu flere er på vej.

Her er fire eksempler på, hvad forskernes overvågning gør os klogere på.

Du smitter dine venner - ikke sidemanden i bussen

Vira, der smitter ved eksempelvis spyt, smitter ofte meget hurtigt, og kan derfor være svært at vaccinere imod.

Med mindre vi ved, hvem en smittet person vil smitte. Og det kan man regne ud, når man kender folks bevægelsesmønstre og sociale netværk.

- Vi ved nu, at det kun giver mening at kigge på folks sociale netværk, hvis en virus er dråbebåren, siger lektor ved DTU Compute, Sune Lehmann Jørgensen, der også er med i Social Fabric.

Læs også : Religiøs rådgiver indrømmede overvågning: Nu er han kaldt hjem til Tyrkiet

Syge smitter simpelthen oftere deres tætte venner end dem, de sidder ved siden af i bussen på vej hen for at besøge deres venner. Og det gør de, fordi dråbebårne vira har en kortere smitte-rækkevidde end eksempelvis de luftbårne vira